CELEX: 32022R0084
Language: hr
Date: 2022-01-19 00:00:00
Title: Provedbena uredba Komisije (EU) 2022/84 оd 19. siječnja 2022. o 327. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

21.1.2022   
               
               
                  HR
               
               
                  Službeni list Europske unije
               
               
                  L 14/4
               
            
         PROVEDBENA UREDBA KOMISIJE (EU) 2022/84
         оd 19. siječnja 2022.
         o 327. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 5.,
         budući da:
         
                     (1)
                  
                  
                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.
                  
               
                     (2)
                  
                  
                     Odbor za sankcije Vijeća sigurnosti Ujedinjenih naroda odlučio je 17. siječnja 2022. izbrisati tri unosa s popisa osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora.
                  
               
                     (3)
                  
                  
                     Prilog I. Uredbi (EZ) br. 881/2002 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. siječnja 2022.
            
               
                  Za Komisiju
               
               
                  U ime predsjednice,
               
               
                  Glavni direktor
               
               
                  Glavna uprava za financijsku stabilnost, financijske usluge i uniju tržišta kapitala
               
            
         
         
            (1)  SL L 139, 29.5.2002., str. 9.
         
      
      
         
            PRILOG
            U Prilogu I. Uredbi (EZ) br. 881/2002 sljedeći unosi pod naslovom „Pravne osobe, skupine i subjekti” brišu se:
            
                        1.
                     
                     
                        „Al-Haramain Islamic Foundation (lažno ime (a) Vazir, (b) Vezir). Adresa: (a) 64 Poturmahala, Travnik, Bosna i Hercegovina; (b) Sarajevo, Bosna i Hercegovina. Datum uvrštenja iz članka 7.d stavka 2. točke (i): 13.3.2002.”;
                     
                  
                        2.
                     
                     
                        „Al-Haramain Islamic Foundation (Somalija). Adresa: Somalija. Datum uvrštenja iz članka 2.a stavka 4. točke (b): 13.3.2002.”;
                     
                  
                        3.
                     
                     
                        „Al-Haramain Foundation (Indonezija) (lažno ime Yayasan Al-Manahil-Indonesia). Adresa: Jalan Laut Sulawesi Block DII/4, Kavling Angkatan Laut Duren Sawit, Jakarta Timur 13440, Indonezija (u vrijeme uvrštenja na popis). Ostale informacije: (a) telefon 021-86611265 i 021-86611266; (b) telefaks: 021-8620174. Datum uvrštenja iz članka 2.a stavka 4. točke (b): 26.1.2004.”